OpenLLM-France/wikimedia huggingface dataset:
# Shaonian Mao Zedong

Shaonian Mao Zedong (xinès simplificat: 少年毛泽东, pinyin: Shàonián Máo Zédōng, literalment 'El jove Mao Zedong') és la primera pel·lícula d'animació en 3D de la República Popular de la Xina en representar a Mao Zedong com a protagonista. Dirigida per Lei Junlin, la pel·lícula homenatja i commemora el 120 aniversari del naixement de Mao Zedong.
Es va estrenar un clip a l'Exposició Internacional d'animació de Changsha del 2013. La valoració de la pel·lícula a Douban és només de 2,3 punts entre 10.

## Sinopsi

Mao Zedong va nàixer el 26 de desembre de 1893 a Shaoshan, el pare de Mao, Mao Yichang és presentat com un home de negocis intel·ligent i malhumorat, mentre que la mare Wen Qimei, és generosa i amable, de bon cor. A la pel·lícula, se'ns explica la infantesa de Mao Zedong i la seua etapa escolar.

## Referències

* ↑ «3D动画《韶山少年—毛泽东的故事》将于年内公映». 新华网, 08-07-2013. Arxivat de l'original el 2013-07-17. [Consulta: 15 octubre 2013].
* ↑ «湖南制作3D动画电影《毛泽东的故事》年内上映(图)». 凤凰网, 12-10-2013. Arxivat de l'original el 2015-04-04. [Consulta: 15 octubre 2013].
* ↑ «动画电影《韶山少年-毛泽东的故事》年内将上映». 中国网, 12-10-2013. Arxivat de l'original el 2015-09-23. [Consulta: 15 octubre 2013].
* ↑ «少年毛泽东（豆瓣）», 03-05-2015. Arxivat de l'original el 2015-04-30. [Consulta: 15 octubre 2013].
# Sector secundari

El sector secundari és el que transforma la matèria primera en productes de consum.
És a dir, el sector secundari d'una economia es refereix als sectors econòmics de la vida que creen productes finals: la indústria, mineria, producció d'energia i construcció. Les activitats que el constitueixen són basades en l'extracció i transformació de matèries primeres en altres productes. Aquest sector fa ús de la producció del sector primari per manufacturar productes finals o productes que poden ser utilitzats per altres negocis, per l'exportació o per vendre als consumidors finals. Aquest sector sovint es divideix en indústria lleugera i indústria pesant segons la destinació dels productes fabricats, i en indústria punta o madura segons la importància econòmica.,
# Serrastretta

Serrastretta (en calabrès Sirrastrìtta) és un municipi italià, situat a la regió de Calàbria i a la província de Catanzaro. L'any 2023 tenia 2925 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.149 | 3.107 | 2.923 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani. Garzanti, 1990.
# Serrat

«Serrat o el Serrat» té aquests significats:
* Biografies:
** Jordi Serrat i Gallart (Barcelona, 1931), actor de teatre i televisió català
** Joan Manuel Serrat i Teresa (Barcelona, 1943), cèlebre cantautor i músic català
** Xavier Serrat i Crespo, actor i director català
** Ramon Serrat i Fajula (Sant Joan de les Abadesses, 1883 - Terrassa, 1944), professor, músic i compositor de sardanes
** Esteve Fradera i Serrat (Santa Coloma de Farners, 1963), futbolista català
** Honorat Vilamanyà i Serrat (Ripoll, 1905 - Barcelona, 1963), músic i compositor
* Gastronomia: Formatge serrat, formatge curat dels Pirineus Catalans
* Anatomia: Múscul serrat, tipus de múscul del tronc del cos humà amb forma de serra
* Geografia: Serrat, muntanya allargada de poca altitud
* Toponímia:
** Andorra: El Serrat (Ordino), nucli de població de la parròquia d'Ordino
** Catalunya:
*** El Serrat de l'Ocata, barri de l'Ametlla del Vallès
*** El Serrat (l'Ametlla del Vallès), serra entre els municipis de l'Ametlla del Vallès i de Figaró-Montmany (Vallès Oriental)
*** El Serrat (Arbúcies), masia al municipi d'Arbúcies (Selva)
*** El Serrat (Castellcir), masia al municipi de Castellcir (Moianès)
*** El Serrat (Fogars de Montclús), edifici del municipi de Fogars de Montclús (Vallès Oriental)
*** El Serrat (Llanars), edifici del municipi de Llanars (Ripollès)
*** El Serrat (les Llosses), edifici del municipi de les Llosses (Ripollès)
*** El Serrat (Malla), edifici del municipi de Malla (Osona)
*** El Serrat (Ogassa), edifici del municipi d'Ogassa (Ripollès)
*** El Serrat (Olesa de Montserrat), serra del municipi d'Olesa de Montserrat (Baix Llobregat)
*** El Serrat (Olot), edifici del municipi d'Olot (la Garrotxa)
*** El Serrat (Planoles), edifici del municipi de Planoles (Ripollès)
*** El Serrat (Prullans), indret del municipi de Prullans (Cerdanya)
*** Serrat (Queralbs), nucli de població del municipi de Queralbs
*** El Serrat (Riner), serra del municipi de Riner (Solsonès)
*** El Serrat (Sant Aniol de Finestres), edifici del municipi de Sant Aniol de Finestres (la Garrotxa)
*** El Serrat o el Serrat de Baix, edifici al municipi de Sant Joan les Fonts (la Garrotxa)
*** El Serrat (Sant Hilari Sacalm), nucli disseminat del municipi de Sant Hilari Sacalm (Selva)
*** El Serrat (Santa Eulàlia de Ronçana), nucli disseminat del municipi de Santa Eulàlia de Ronçana (Vallès Oriental)
*** El Serrat (Santa Maria de Besora), masia al municipi de Santa Maria de Besora (Osona)
*** El Serrat (la Vall de Bianya), edifici del municipi de la Vall de Bianya (la Garrotxa)
*** El Serrat (la Vall d'en Bas), edifici del municipi de la Vall d'en Bas (la Garrotxa)
*** Lo Serrat (Santa Engràcia), masia i explotació agropecuària del poble de Santa Engràcia pertanyent al municipi de Tremp
# Sext Juli Cèsar (cònsol 157 aC)

Sext Juli Cèsar (en llatí Sextus Julius Sextus f. L. n. Caesar) va ser un magistrat romà. Formava part de la gens Júlia, i era de la branca dels Cèsar. Va ser probablement fill de Sext Juli Cèsar, pretor l'any 208 aC.
Va ser tribú militar l'any 181 aC i va formar part d'una ambaixada a Grècia l'any 170 aC. La seva primera magistratura important va ser la d'edil curul l'any 165 aC en la que va donar un gran espectacle als jocs megalenses, en unió del seu col·lega Gneu Corneli Dolabel·la. En aquests jocs es va estrenar l'obra Hecyra (La sogra), de Terenci.
L'any 157 aC va ser elegit cònsol juntament amb Luci Aureli Orestes.

## Referències

* ↑ Smith, William (editor). Dictionary of Greek and Roman biography and mythology. Vol. I. Londres: Walton and Maberly, 1841, p. 537.
# Sinacroneuria bicornuata

Sinacroneuria bicornuata és una espècie d'insecte plecòpter pertanyent a la família dels pèrlids.

## Etimologia

El seu nom científic fa referència a les seues banyes prominents.

## Descripció

* Els adults presenten un patró de coloració marró clar amb la major part del cap de color marró clar, les ales clares amb la nervadura marró groguenc, el segment del fèmur marró groguenc i el de la tíbia lleugerament més fosc.
* Les ales anteriors del mascle fan 21 mm de llargària.
* Ni la femella ni la larva no han estat encara descrites.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: la Xina (Sichuan).

## Referències

* ↑ Yang, C. & D. Yang, 1995. Entomol. J. East China 4(1):1.
* ↑ uBio (anglès)
* 1 2 3 4 Stark, B.P. & I. Sivec, 2008. Studies on Sinacroneuria Yang & Yang (Plecoptera: Perlidae) with description of new species from China and Vietnam. Illiesia, 4(15):150-153.
* ↑ Catalogue of Life (anglès)
* ↑ PDFIO.com (anglès)
* ↑ Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
# Sinacroneuria quadriplagiata

Sinacroneuria quadriplagiata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Yang, C. & D. Yang, 1995. Entomol. J. East China 4(1):1.
* ↑ uBio (anglès)
* 1 2 Wu, C.F., 1938. Bull. Pek. Soc. Nat. Hist. 12(3):230.
* 1 2 Catalogue of Life (anglès)
* ↑ uBio (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:311.
* Du, Sivec & Zhao, 2001. A: Wu, H. & Pan. Insects of Tianmushan National Nature Reserve, 74.

## Enllaços externs

* Encyclopedia of Life (anglès)
* Perlidae Species Listing Arxivat 2011-01-16 a Wayback Machine. (anglès)
# Skarvanes

Skarvanes [ˈskaɹvaneːs] és un poble de l'illa de Sandoy, a les illes Fèroe. Pertany al municipi de Húsavík. L'1 de gener de 2021 tenia 9 habitants.
Skarvanes, significa "terra dels cormorans" en feroès. Skarvanes està situat a la costa sud-oest de l'illa de Sandoy, enfront de les aigües del Skúvoyarfjørður, l'estret que separa les illes de Sandoy y Skúvoy. La carretera 37 és l'única via que hi arriba. Aquesta carretera de 5 km de recorregut neix a la carretera número 30, que enllaça Sandur i Skálavík.
El poble és un dels que se citen al document del segle xiv anomenat Hundabrævið, la carta dels gossos. Es tracta d'un text legal que pretenia regular la tinença de gossos a l'arxipèlag.
A la zona hi ha una roca anomenada Kyriusteinar, que s'havia considerat un santuari. Quan se sortia del poble aquest punt era el darrer des d'on s'hi veia el lloc de pregària. Un cop arribats aquí, les persones es tombaven murmurant Kyrie eleison i llançaven una petita pedra per sobre l'espatlla abans de continuar. Kyrie eleison és en grec i significa "Senyor, tingues pietat de nosaltres".
L'artista feroès Díðrikur á Skarvanesi (1802-1865) era originari de Skarvanes.

## Referències

* ↑ «Statistical Database» (en feroès). Arxivat de l'original el 2020-07-06. [Consulta: 11 setembre 2021]. «Base de dades estadística de les Illes Fèroe»
* 1 2 «Skarvanes» (en anglès). faroeislands.dk. [Consulta: 16 desembre 2019].
* ↑ «Mapa de les Fèroe» (en danès). Trap Danmark. [Consulta: 1r novembre 2019].
* ↑ «Bygdir, sum síggjast at hava verið um leið ár 1350-1400, men sum kunnu vera eldri» (en feroès). Heimabeiti. Arxivat de l'original el 2015-07-15. [Consulta: 16 desembre 2019].
* ↑ «Díðrikur á Skarvanesi» (en feroès). snar.fo. [Consulta: 16 desembre 2019].

## Vegeu també

* Llista de municipis de les Illes Fèroe.
# Skarðsárbók

    No confondre amb el còdex de lleis Skarðsbók
Skarðsárbók és un manuscrit islandès del segle xvii, una transcripció de Landnámabók obra de Björn Jónsson i anterior al contemporània coneguda com a Þórðarbók. L'obra es basa en les versions primerenques de Sturlubók i Hauksbók, també té una particular aportació que és molt semblant al capítol 18 de la saga de Kristni.

## Referències

* ↑ Holman, Katherine (2009) The A to Z of the Vikings, Scarecrow Press, ISBN 081086813X, 9780810868137 p. 51
* ↑ Skarðsárbók (ed. 1958) pp. 193 – 195
* ↑ Sian Duke (2001) Kristni Saga and its sources: some revaluations p. 347

## Bibliografia

* Margaret Clunies Ross (2010), The Cambridge Introduction to the Old Norse-Icelandic Saga, Cambridge University Press, ISBN 0521735203; ISBN 9780521735209
* María del Pilar Fernández Álvarez, Teodoro & Manrique Antón (2003), Antología de la literatura nórdica antigua (edición bilingüe), Universitat de Salamanca, ISBN 8478007539; ISBN 9788478007530

## Enllaços externs

* Informació sobre Skarðsárbók a Skaldic Poetry of the Scandinavian Middle Ages Arxivat 2016-03-03 a Wayback Machine.
# Shijiazhuang

Shijiazhuang (en xinès: 石家庄; pinyin: Shíjiāzhuāng) és la capital i la ciutat més gran de la província de Hebei, regió del nord de la Xina. Es troba a uns 263 quilòmetres al sud-oest de Beijing, i administra 8 districtes, 2 ciutats districte, i 12 comtats.
En el cens de 2010, tenia una població total de 10.163.788 habitants, amb 2.766.614 en l'àrea urbana i 4.770.400 en l'àrea metropolitana que comprèn els 5 districtes urbans, els comtats de Zhengding i Luancheng, Luquan i també Gaocheng, en gran part conurbada amb l'àrea metropolitana de Shijiazhuang. La població total de Shijiazhuang es pot classificar com la dotzena a la Xina continental.
Shijiazhuang és una ciutat moderna i pròspera. Ha experimentat un creixement espectacular després de la fundació de la República Popular Xina el 1949. La població de la zona metropolitana s'ha més que quadruplicat en tan sols 30 anys a conseqüència de la industrialització ràpida i el desenvolupament d'infraestructures. Shijiazhuang és un important centre de comunicacions, que ha contribuït al creixement i el desenvolupament ràpid de la ciutat. De 2008 a 2011, Shijiazhuang va implementar un pla de tres anys que va concloure amb la reorganització de la ciutat que resultà en un augment de les zones verdes i la millora de la urbanització (nous edificis i carreteres). El pla de tres anys va ser un èxit i fins i tot després de la seva finalització, la ciutat segueix beneficiant-se dels grans projectes que es van implementar amb l'obertura d'una nova estació de tren, un nou aeroport i un sistema de metro.
Shijiazhuang es troba a l'est de les muntanyes Taihang (en xinès: 太行山, pinyin: Tàiháng shān), una cadena muntanyosa que s'estén més de 400 quilòmetres de nord a sud amb una altitud mitjana de 1.500 a 2.000 metres. Això fa de Shijiazhuang un indret ideal per practicar senderisme, excursions a l'aire lliure i ciclisme.

## Enllaços externs

* Web oficial de la ciutat de Shijiazhuang
# Sison (gènere)

Sison és un gènere de plantes amb flors dins la família de les apiàcies. Conté dues espècies la que es troba als Països Catalans i altres parts d'Europa té le nom comú de síson (Sison amomum) i es troba només a parts de Catalunya i de la Franja de Ponent (Matarranya).

## Taxonomia

* Sison acaule Sieber ex Steud.
* Sison aegopodioides Spreng.
* Sison amomum L.

## Referències

* ↑ Bolòs i Vigo Flora dels Països Catalans
# Simoent

El Símois (del grec Σιμόεις), Simoent (de l'acusatiu Σιμόεντα) o Simunt (forma contracta de l'anterior: Σιμοῦντα) era el nom que tenia a l'antiga Grècia l'actual riu Dümruk Su de Turquia.
Té la seva font en el Mont Ida i s'uneix al Riu Escamandre a la plana de Troia. Com tots els rius, Hesíode el considera un déu-riu, i el fa fill d'Oceà i de Tetis. És citat nombroses vegades a la Ilíada per Homer. El déu-riu Escamandre el crida perquè l'ajudi a rebutjar Aquil·les i es pugui detenir la mort dels troians.
Apol·lodor li atribueix dues filles, Astíoque i Hieromneme. La primera és l'esposa d'Erictoni i la mare de Tros. Hieromneme, casada amb Assàrac, va ser la mare de Capis.
Apareix també en el poema Le Cygne de Charles Baudelaire.

## Referències

* ↑ Hesíode. Teogonia, 342 i seg.
* ↑ Homer. Ilíada, IV, 475, 773-777; XII, 17-33; XX, 53
* ↑ Apol·lodor. Biblioteca, III, 12, 2
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 491. ISBN 9788496061972.
# Simolestes

Simolestes és un gènere de pliosaurids extingit que va viure entre el Juràssic mitjà i final en el que avui és Anglaterra i l'Índia. L'exemplar tipus, BMNH R. 3319 és un diagnòstic d'esquelet gairebé complet però triturat de Simolestes vorax, que es remunta al Cal·lovià de la formació d'Oxford Clay, Anglaterra. El gènere també es coneix pel callovià i el bajocià de França (S.keileni), i el titonià de l'Índia (S.indicus). No obstant això, la referència d'aquestes dues espècies a Simolestes és dubtosa.

## Referències

* ↑ Smith, Adam S.; Dyke, Gareth J. «The skull of the giant predatory pliosaur Rhomaleosaurus cramptoni: Implications for plesiosaur phylogenetics». Naturwissenschaften, vol. 95, 10, 2008, pàg. 975–80. Bibcode: 2008NW.....95..975S. DOI: 10.1007/s00114-008-0402-z. PMID: 18523747.
* ↑ Godefroit, P. (1994). Simolestes keileni sp. nov., un Pliosaure (Plesiosauria, Reptilia) du Bajocien supérieur de Lorraine (France). Bulletin des Académie et Société Lorraines des sciences, ISSN 0567-6576, 1994, tome 33, n°2, p. 77-95. 33.
* ↑ R. Lydekker. 1877. Notices of new and other Vertebrata from Indian Tertiary and Secondary rocks. Records of the Geological Survey of India 10(1):30-43
* ↑ Noè, L. F. (2001). A taxonomic and functional study of the Callovian (Middle Jurassic) Pliosauroidea (Reptilia, Sauropterygia). Chicago
# Municipis d'Hidalgo

L'estat d'Hidalgo està format per 84 municipis:
# Physalaemus signifer

Physalaemus signifer és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Van Sluys, M. &da Rocha, C.F. 2004. Physalaemus signifer. Llista Vermella d'Espècies Amenaçades de la UICN 2006. Consulta: 17 de gener de 2008.
# Kivdo-Tiukan

Kivdo-Tiukan (en rus: Кивдо-Тюкан) és un poble de l'óblast de l'Amur, a Rússia, que el 2018 tenia 31 habitants, pertany al districte de Bureiski.

## Referències

* ↑ terrus.ru — база данных России
# Irherm

Irherm (en àrab اغرم, Iḡarm; en amazic ⵉⵖⵔⵎ, Iɣrm) és un municipi de la província de Taroudant, a la regió de Souss-Massa, al Marroc. Segons el cens de 2014 tenia una població total de 4.108 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Qaryut

Qaryut (àrab: قريوت, Qaryūt) és un vila palestina de la governació de Nablus, a Cisjordània, al nord de la vall del Jordà, 28 kilòmetres al sud-est de Nablus. Segons l'Oficina Central Palestina d'Estadístiques tenia 2.469 habitants en 2006. Els visitants occidentals identifiquen Qaryut amb l'antiga Coreae.

## Personatges notables

* Taysir Khalid (n. 1941), polític palestí

## Referències

* ↑ Projected Mid -Year Population for Nablus Governorate by Locality 2004- 2006 Arxivat 2012-04-14 a Wayback Machine. Palestinian Central Bureau of Statistics
* ↑ Ritter, 1866, vol 2, p. 345
# Sext Juli Cèsar (pretor 123 aC)

Sext Juli Cèsar (en llatí Sextus Julius Caesar) va ser un magistrat romà. Formava part de la gens Júlia, i era de la branca dels Cèsar.
Era fill de Sext Juli Cèsar, que va ser cònsol l'any 157 aC. Va ser nomenat pretor urbà l'any 123 aC. Sabem d'ell només per aquesta menció que en fa Ciceró.

## Referències

* ↑ Ciceró. De domo sua 53
* ↑ Smith, William (editor). Dictionary of Greek and Roman biography and mythology. Vol. I. Londres: Walton and Maberly, 1841, p. 537.
# Germanocolusita

La germanocolusita és un mineral de la classe dels sulfurs, que pertany al grup de la germanita.

## Característiques

La germanocolusita és una sulfosal de fórmula química Cu$_{26}$V₂(Ge,As)₆S$_{32}$. Cristal·litza en el sistema isomètric. La seva duresa a l'escala de Mohs es troba entre 4,5 i 5.
Segons la classificació de Nickel-Strunz, la germanocolusita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

Va ser descrita gràcies a les mostres obtingudes a dos indrets: el dipòsit d'or de Maikain, suituat a la localitat de Bayanaul, a la regió de Pavlodar (Kazakhstan), i al dipòsit de coure d'Urup, a Karachay-Cherkessia (Rússia). També ha estat descrita en altres tres països, tots ells a l'Àfrica: la República Democràtica del Congo, a Tanzània i a Namíbia.

## Referències

* ↑ «Germanocolusite» (en anglès). Mindat. [Consulta: 4 gener 2021].
# Ganga coronada

La ganga coronada (Pterocles coronatus) és una espècie d'ocell de la família dels pteròclids (Pteroclididae) que habita deserts de l'Àfrica Septentrional i Àsia Occidental, des del sud del Marroc, Sàhara Occidental i nord de Mauritània, cap a l'est, fins al nord del Sudan i Egipte (incloent la Península de Sinaí), Israel i Aràbia, cap a l'est, a través del sud d'Iraq, Iran i Afganistan fins a l'oest del Pakistan.

## Referències

* ↑ Ganga coronada a Birdguides Arxivat 2012-01-20 a Wayback Machine. Rev. 01/04/2012
# Ganga de Burchell

La ganga de Burchell (Pterocles burchelli) és una espècie d'ocell de la família dels pteròclids (Pteroclididae) que habita sabanes àrides de l'Àfrica Meridional, al sud d'Angola, Namíbia, Botswana i nord de Sud-àfrica.
# Gaugí

En física de partícules, els gaugins són els fermions supercompanys dels bosóns de gauge, predits per teories supersimètriques.
En l'extensió supersimètrica mínima del model estàndard existeixen els següents gaugins:
* El gluí (símbol g~), supercompany del gluó i, com ell, portador de càrrega de color.
* Els weins (winos en anglès, símbols W͂$^±$ i W͂$^3$), supercompanys dels bosons W$^±$ (mediadors de gauge de la simetria feble SU(2)$_L$).
* El beí (bino en anglès), supercompany del camp de gauge U(1) corresponent a la hipercàrrega feble. Es barreja amb un dels gaugins corresponents a l'isospin feble per a donar el fotí, supercompany del fotó, i el Zetí, supercompany del bosó Z.
* El gravití (símbol G~), company supersimètric del gravitó.
Els gaugins es barregen amb els higgsins, el companys supersimètrics dels graus de llibertat del camp de Higgs, per a formar combinacions lineals ("estats propis de massa") anomenats neutralins (elèctricament neutres) i carreguins (elèctricament carregats). Sovint, el terme electrofeblins (electroweakinos en anglès) s'utilitza per referir-se a weins i beins, combinats, o no, amb higgsins.
En molts models, la partícula supersimètrica més lleugera (LSP), sovint un neutralí com el fotí, és estable. En aquest cas, és una partícula massiva d'interacció feble (WIMP) i un candidat per a explicar la matèria fosca a l'univers.

## Vegeu també

* Llista de partícules supersimètriques

## Referències

* ↑ «A Supersymmetry primer» (en anglès). Adv.Ser.Direct.High Energy Phys. 21, (2010).